## Carlos Mazón visita la planta de Coca-Cola a Quart de Poblet amb motiu del 65é aniversari

*** Agraïx a la companyia la seua aposta per l’activitat industrial a la Comunitat Valenciana des de 1959 i el seu compromís social amb la nostra terra**

**Quart de Poblet.**

El president de la Generalitat, Carlos Mazón, ha visitat la planta de Coca-Cola amb motiu del 65é aniversari de la posada en marxa de les instal·lacions de Quart de Poblet.

El cap del Consell ha assenyalat l’aposta de la multinacional “per la iniciativa industrial a la Comunitat Valenciana i en el municipi de Quart” i ha destacat “el caràcter pioner” de la firma establida des de 1959 amb l’activitat econòmica que reflectix “el gran potencial industrial que té la Comunitat”.

Així mateix, ha destacat la responsabilitat social i mediambiental de l’empresa amb la seua “implicació en accions esportives, culturals i socials de tota classe que mostren el compromís d’arrelar-se amb la nostra terra”.

El president ha estat acompanyat en la visita pel conseller de Medi Ambient, Infraestructura i Territori, Vicente Martínez Mus, l’alcaldessa de Quart de Poblet, Cristina Mora, i el director general de Coca-Cola Europacific Partners Iberia, Francesc Cosano.

Fecha: 17/10/2024